РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №1
от заседанието на Комисия ”Международна дейност” на ВСС,
проведено на 9.01.2013 г.

Днес, 9.01.2013 г. (сряда) от 11.30 часа, в заседателната зала на Висшия съдебен съвет, ул. „Екзарх Йосиф” №12, се проведе заседание на комисия “Международна дейност” в състав:

ПРЕДСЕДАТЕЛ:     Соня Найденова 
ЧЛЕНОВЕ:    	  Магдалена Лазарова
				  Мария Кузманова 
                		  Милка Итова 
			  Михаил Кожарев 

На заседанието на комисията присъства: Христина Тодорова – директор на дирекция „Международна дейност” в Администрацията на Висшия съдебен съвет, Аделина Кандова – старши експерт – международна дейност в дирекция „Международна дейност” в Администрацията на Висшия съдебен съвет. 

1. ОТНОСНО: Покана, отправена от Н.Пр Посланик Джонатан Алън за официално посещение в гр. Лондон, Великобритания в периода 20-23 януари 2013 г. на конкретно посочени членове на ВСС. 
Приложение: 1. Покана от Н. Пр. Посланик Джонатан Алън за посещение в Лондон

КОМИСИЯ „МЕЖДУНАРОДНА ДЕЙНОСТ”
РЕШИ:

1. ОПРЕДЕЛЯ за членове на делегацията за посещението в Лондон, Великобритания за периода 20-23 януари 2013 г. следните представители на Висшия съдебен съвет:

1.1. Соня Найденова – представляващ ВСС и председател на комисия „Международна дейност”;
1.2. Милка Итова – председател на Kомисия по предложенията и атестирането на съдии, прокурори и следователи; 
1.3. Ясен Тодоров – председател на комисия „Професионална етика и превенция на корупцията”;
1.4. Незабравка Стоева – председател на Комисия по предотвратяване и установяване на конфликт на интереси и взаимодействие с Инспектората към ВСС;
1.5. Калин Калпакчиев - председател на Комисия по анализ и отчитане степента на натовареност на органите на съдебната власт.
2. Разходите за самолетни билети и настаняване са за сметка на посолството на Великобритания.
3. Разходите за дневни и медицинска застраховка на командированите лица са за сметка на Висшия съдебен съвет.
4. ИЗПРАЩА преписката на комисия „Бюджет и финанси” за сведение и по компетентност.
	
2. ОТНОСНО: Командироване на представители на съдебната власт за участие в Единадесетата годишна среща на членовете на Европейската съдебна мрежа по граждански и търговски дела, в периода 28 – 29 януари 2013 г. в гр. Брюксел, Белгия. 
Приложение: Писмо от Вероника Николова, съдия в Апелативен съд, гр. София и национално лице за контакт на Европейската съдебна мрежа по граждански и търговски дела.

КОМИСИЯ „МЕЖДУНАРОДНА ДЕЙНОСТ”
РЕШИ:

2.1. ПРИЕМА ЗА СВЕДЕНИЕ информацията относно командироването на представители на съдебната власт за участие в Единадесетата годишна среща на членовете на Европейската съдебна мрежа по граждански и търговски дела, в периода 28 – 29 януари 2013 г. в гр. Брюксел, Белгия. 

2.2. ОПРЕДЕЛЯ за участие в Единадесетата годишна среща на членовете на Европейската съдебна мрежа по граждански и търговски дела, която ще се проведе в периода 28 – 29 януари 2013 г. в гр. Брюксел, Белгия, както следва:
- Даниела Костова – член на ВСС;
- Вероника Николова  - съдия в Апелативен съд - гр. София и национално лице за контакт на Европейската съдебна мрежа по граждански и търговски дела; 
- Богдана Желявска – заместник-председател на Софийски градски съд и член на Националната съдебна мрежа;
- Дочка Върбева – съдия в Пловдивски апелативен съд и член на Националната съдебна мрежа; 
- Вилиян Петров – съдия във Варненския апелативен съд и член на Националната съдебна мрежа;
- Дарина Костова – съдия в Бургаски окръжен съд и член на Националната съдебна мрежа.
2.3. Пътните разходи и разходите за нощувка на 28 януари 2013 г. са за сметка на  Европейската комисия, като пътуването ще се извърши със самолет;
2.4. Разходите за нощувка на 29 януари 2013 г., дневни и медицинска застраховка са за сметка на Висшия съдебен съвет;
2.5. Определя квартирни пари за нощувка на Вероника Николова, Богдана Желявска, Дочка Върбева, Вилиян Петров и Дарина Костова на 29 януари 2013 г. по фактически размер;	
Забележка: Съгласно чл. 1 на Раздел 2 от Приложение №1 към чл. 11, ал. 2 и чл. 16 на Наредбата за служебните командировки и специализации в чужбина, членовете на Висшия съдебен съвет са сред лицата, на които се изплащат квартирни пари по фактически размер.
2.6. ИЗПРАЩА ПРЕПИСКАТА на комисия „Бюджет и финанси”, за сведение и по компетентност. 
Забележка: Точката ще бъде включена в дневния ред на Висшия съдебен съвет на 17.01.2013 г 

3. ОТНОСНО: Възможност на Висшия съдебен съвет при необходимост да  изпрати подготвени граждански специалисти за участие в операции на НАТО, свързани с една от осемте невоенни Цели за способностите за 2013 г. за Република България, а именно  възстановяване и реформиране на съдебната система на страната. 
Приложения: 
1. Писмо с Вх. № 04-01-057/20.12.2012 г.;
2. Извадка от Закона за отбраната и въоръжените сили на Република България;
3. Доклад по т. 3 Б. от дневния ред от министъра на външните работи Николай Младенов;
4. Постановление №9 от 20 януари 2011 г. на Министерски съвет;
5. Наредбата за условията и реда за участие на граждански специалисти от Република България в операции и мисии на международни организации за управление на кризи извън територията на Република България

КОМИСИЯ „МЕЖДУНАРОДНА ДЕЙНОСТ”
РЕШИ:

3.1. ИЗРАЗЯВА ПОЛОЖИТЕЛНО СТАНОВИЩЕ относно възможността Висшия съдебен съвет при необходимост да определи граждански специалисти за участие в операции на НАТО, свързани с една от осемте невоенни Цели за способностите за 2013 г. за Република България, а именно  възстановяване и реформиране на съдебната система на страната, в която се провежда операция.  
3.2. ИЗРАЗЯВА ЖЕЛАНИЕ да се включи със свои представители във вече създадената Междуведомствена работна група по гражданските специалисти под ръководството на МВнР, с оглед изработването на критерии за подбор на гражданските специалисти за участие в мисии и операции на НАТО. 

4. ОТНОСНО: Доклад от Светослав Данчев, системен администратор в Апелативен съд Велико Търново, относно участието му в Петата среща на подгрупата от експерти за Европейския портал за правосъдие с цел обсъждане на Европейския идентификатор за съдебна практика (European Case Law Identifier (ECLI), проведена  на 5 декември 2012 г. в гр. Брюксел, Белгия. 
Приложение: Доклад с вх. №11-04-003/02.01.2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

4.1. ПРИЕМА ЗА СВЕДЕНИЕ доклада от Светослав Данчев, системен администратор в Апелативен съд Велико Търново, относно участието му в Петата среща на подгрупата от експерти за Европейския портал за правосъдие с цел обсъждане на Европейския идентификатор за съдебна практика (European Case Law Identifier (ECLI), проведена  на 5 декември 2012 г. в гр. Брюксел, Белгия.
4.2. ИЗПРАЩА преписката на комисия "Професионална квалификация, информационни технологии и статистика", по компетентност.

5. ОТНОСНО: Кандидатури на Станислав Стойков - прокурор в Софийска районна прокуратура и Чавдар Димитров – съдия в Административен съд – гр. Бургас за вакантни позиции в ГД на Европейската комисия с краен срок за кандидатстване пред МВнР – 20.01.2013 г. 

КОМИСИЯ „МЕЖДУНАРОДНА ДЕЙНОСТ”
РЕШИ:

5.1. ОДОБРЯВА кандидатурите на прокурор Светослав Стойнов за позиция -OLAF D-2 в Европейската служба за борба с измамите и на съдия Чавдар Димитров за позиции CLIMA.A.3, CLIMA.B.2, CNECT.B.1, COMP.F.2, ELARG.D.3, JUST.A.3-EN, OLAF.D.2, TAXUD.A.4.
5.2. ПРЕПРАЩА документите на кандидатите до дирекция „Човешки ресурси” в Министерство на външните работи в указания срок. 

6. ОТНОСНО: Писма от Валери Първанов и Галина Тонева, заместници на главния прокурор при Върховна касационна прокуратура, във връзка с командироване в чужбина на представители на Прокуратурата на Република България. 

КОМИСИЯ „МЕЖДУНАРОДНА ДЕЙНОСТ”
РЕШИ:

6.1. ПРИЕМА ЗА СВЕДЕНИЕ писмата от Валери Първанов и Галина Тонева, заместници на главния прокурор при Върховна касационна прокуратура, във връзка с командироване в чужбина на представители на Прокуратурата на Република България;
6.2. ВЪЗЛАГА на дирекция „Международна дейност” да актуализира информацията в таблицата за командированите в чужбина лица от органите на съдебната власт. 

7. ОТНОСНО: Писмо, изпратено от Висшия съвет по правосъдие на Албания в отговор на покана за посещение, отправена от Висшия съдебен съвет. 
Приложение: Писмо, изпратено от Висшия съвет по правосъдие на Албания .

КОМИСИЯ „МЕЖДУНАРОДНА ДЕЙНОСТ”
РЕШИ:

7.1. ПРИЕМА за сведение получената информация. 
7.2. ПРЕДЛАГА като най-подходящи за посещението датите 15–18 април 2013 г.
7.3. ВЪЗЛАГА на дирекция “Международна дейност” на ВСС да изготви и изпрати отговор по електронна поща до ВССВ на Албания за съгласуване на датите. 

8. ОТНОСНО: Писма от Върховен касационен съд и Върховна касационна прокуратура във връзка с определени от тяхна страна участници в работна група за въвеждане на Директива 2010/64/ЕС за правото на устен и писмен превод в наказателното производство. 
Приложения: 
1. Писмо с Вх. № 04-00-146/27.12.2012 г.от Върховен касационен съд;
2. Писмо с Вх.№ 04-00-146/20.12.2012 г. от Върховна касационна прокуратура.

КОМИСИЯ „МЕЖДУНАРОДНА ДЕЙНОСТ”
РЕШИ:

8. ПРИЕМА ЗА СВЕДЕНИЕ информацията от ВКС и ВКП относно определените от тях участници в работна група за въвеждане на Директива 2010/64/ЕС за правото на устен и писмен превод в наказателното производство.

9. ОТНОСНО: Писма до органи на съдебната власт с молба за предоставяне на информация относно срещнати трудности при изпълнение на проекти по Оперативна програма „Административен капацитет”. 

КОМИСИЯ „МЕЖДУНАРОДНА ДЕЙНОСТ”
РЕШИ:
9. ПРИЕМА текста на писмото до органите на съдебната власт във връзка с изпълнените и текущи проекти по Оперативна програма „Административен капацитет”. 

10. ОТНОСНО:  Писмо от Диана Ковачева - министър на правосъдието на Република България с искане на информация относно делото за убийство на Андрей Луканов и политиката на ВСС по отношение на делата с висок обществен интерес. 
Приложение: Писмо от Диана Ковачева - министър на правосъдието на Република България с вх. №04-00-005/08.01.2014 г.

КОМИСИЯ „МЕЖДУНАРОДНА ДЕЙНОСТ”
РЕШИ:

10. ВЪЗЛАГА на дирекция „Международна дейност” да изготви отговор на въпросите от министъра на правосъдието Диана Ковачева съгласно предоставен проект на отговор, който отговор да се изпрати на Министерството на правосъдието в срок до 10 януари 2013 г. 

11. ОТНОСНО:  Молба за съдействие във връзка с финансиран от ЕС проект на Съдебната служба, която оказва съдействие на съдиите на Англия и Уелс относно Европейската заповед за арест. 
Приложение: Писмо с вх. №92-50-002/07.01.2013 г.

КОМИСИЯ „МЕЖДУНАРОДНА ДЕЙНОСТ”
РЕШИ:

11. ВЪЗЛАГА на комисия „Международна дейност” да изготви окръжно писмо до всички инстанции, в което да посочат съдии, които могат да се включат в проекта. 

12. ОТНОСНО: Молба за предоставяне на статистически данни за целите на проект на Европейската комисия „Децата в съдебното производство”. 
Приложение: Писмо от Вероника Минкова, асистент по проучванията във фирма ”GHK Consulting”. 
КОМИСИЯ „МЕЖДУНАРОДНА ДЕЙНОСТ”
РЕШИ:
12. Приема писмото за сведение, тъй като вече е изпратен отговор до Вероника Минкова по посочените въпроси на 04.12.2012 г., откъдето става ясно, че ВСС не разполага с такива статистически данни. 

13. ОТНОСНО:  Получени от Управляващия орган на Оперативна програма „Административен капацитет” 700 броя от Ръководство за разработване и изпълнение на проекти по ОПАК. 
Приложение: Ръководство за разработване и изпълнение на проекти по ОПАК. 

КОМИСИЯ „МЕЖДУНАРОДНА ДЕЙНОСТ”
РЕШИ:

13. Екземплярите от Ръководство за разработване и изпълнение на проекти по ОПАК да бъдат разпространени по 1 бр. във всички органи на съдебната власт в страната. 

14. ОТНОСНО: Одобряване на разход за изготвянето на проектно предложение по Програмна област 31 „Изграждане на капацитет и сътрудничество в областта на съдебната власт” на Норвежкия финансов механизъм за кандидатстването на Висшия съдебен съвет, в качеството му на бенефициент по проект „Подкрепа за Висшия съдебен съвет, свързан с изграждането на капацитет и подобряване на ефективността на съдебната система” 
Приложение: Доклад от Христина Тодорова, директор на дирекция „Международна дейност” на ВСС. 

КОМИСИЯ „МЕЖДУНАРОДНА ДЕЙНОСТ”
РЕШИ:

14.1. ИЗРАЗЯВА ПОЛОЖИТЕЛНО СТАНОВИЩЕ за извършването на разход в размер на 1500 лева за заплащане на услугата, предоставена от г-жа Ася Бъчварова, външен експерт – консултант, за изработването на проектно предложение по проект „Подкрепа на Висшия съдебен съвет, свързан с изграждането на капацитет и подобряване на ефективността на съдебната система”, Програмна област 31 „Изграждане на капацитет и сътрудничество в областта на съдебната власт” на Норвежкия финансов механизъм за кандидатстването с бенефициент – Висш съдебен съвет. 
14.2. Изпраща преписката на Комисия „Бюджет и финанси” на ВСС, по компетентност. 
15. ОТНОСНО: Обсъждане на детайли по провеждане на Годишното общо събрание на Европейската мрежа на съдебните съвети, което ще се проведе в София и възможността Президентът на Република България да даде прием на 4-ти или 5-и юни 2013 г. в резиденция Бояна. 

КОМИСИЯ „МЕЖДУНАРОДНА ДЕЙНОСТ”
РЕШИ:

15. Възлага на Соня Найденова, председател на Комисия „Международна дейност”, да проведе предварителен разговор с Президента на Република България Росен Плевнелиев. 

Точка „РАЗНИ” – Променя часа на заседанията на Комисия „Международна дейност” на 13,00 часа. 

ПРЕДСЕДАТЕЛ 
НА КОМИСИЯТА: /п/
СОНЯ НАЙДЕНОВА